Ελληνικό μπέργκερ με κάππαρη και φέτα
Μια ελληνική εκδοχή του μπέργκερ με μοσχαρίσιο κιμά, αλμυρή κάππαρη και πικάντικη φέτα.

&nbsp;
500 γρ. κιμάς μοσχαρίσιος, από ελιά ή σπάλα, 2 φέτες ψωμί, μουλιασμένες σε νερό και στυμμένες πολύ καλά, 100 γρ. φέτα της αρεσκείας μας τριμμένη, 1 κουτ. σούπας ελιές, χωρίς κουκούτσι, ψιλοκομμένες, 2 κουτ. σούπας κάππαρη, ξεπλυμένη, 1 μεγάλο ξερό κρεμμύδι, τριμμένο, 1 μεγάλη ντομάτα, τριμμένη, 1 αυγό, κατά προτίμηση βιολογικό αλάτι και πιπέρι, 6 ψωμάκια για μπέργκερ, μερικά φύλλα από σαλάτα, 200 γρ. γιαούρτι στραγγιστό, πιπεριές Φλωρίνης από βάζο, σε κομμάτια
Για το ελληνικό μπέργκερ με κάππαρη και φέτα, σε ένα μπολ βάζουμε τον κιμά και προσθέτουμε όλα τα υπόλοιπα υλικά. Ζυμώνουμε καλά, ανακατεύοντας, ώστε να έχουμε ένα ομοιογενές μείγμα.Μπορούμε να προσθέσουμε 1/2 φλιτζ. τριμμένο πάγο, για να γίνουν τα μπιφτέκια πιο αφράτα. Πλάθουμε στρογγυλά μπιφτέκια διαμέτρου περίπου 8 εκ. και πάχους 1½ εκ.Λαδώνουμε τη σχάρα του φούρνου και τοποθετούμε πάνω της τα μπιφτέκια, ενώ από κάτω βάζουμε ένα ταψί για να στάζουν τα ζουμιά. Ψήνουμε σε δυνατό γκριλ, στην πιο ψηλή σκάλα, για περίπου 8 λεπτά, τα γυρίζουμε και ψήνουμε για περίπου άλλα 6 λεπτά.Εναλλακτικά, μπορούμε να τα ψήσουμε στις αντιστάσεις στους 190° C για περίπου 15 - 20 λεπτά.Κόβουμε τα ψωμάκια στη μέση και τα ζεσταίνουμε ελαφρώς στο γκριλ. Αλείφουμε τη βάση του ψωμιού με λίγο γιαούρτι, βάζουμε το μπιφτέκι, τα φύλλα της σαλάτας, ένα κομμάτι από την πιπεριά και σερβίρουμε.
Μοσχαρίσιος κιμάς,Φέτα,BBQ